钦定古今图书集成/历象汇编/历法典/第073卷 > 宋史 > 极度
## 钦定古今图书集成/历象汇编/历法典/第073卷 > 宋史 > 极度

极度，极星之在紫垣，为七曜三垣、二十八宿众星所
拱，是谓北极，为天之正中。而自唐以来，历家以仪象
考测，则中国南北极之正，实去极星之北一度有半，
此盖中原地势之度数也。中兴更造浑仪，而太史令
丁师仁乃言：“临安府地势向南，于北极高下当量行
移易。”局官吕璨言：“浑天无量行更易之制，若用于临
安，与天参合，移之他往，必有差忒。”遂罢议。后十馀年，
邵谔铸仪，则果用临安北极高下为之，以《清台仪》校之，实去极星四度有奇也。